L’Agència Jove llança nous cursos d’Eines bàsiques de Google i Currículum 2.0
2025-07-24

El servei dedicat als joves de l’Ajuntament de Burjassot, l’Agència Jove, ha llançat els seus nous cursos per millorar l’ocupabilitat, dirigits a joves d’entre 16 i 35 anys. Cursos totalment gratuïts que els ensenyaran a realitzar un Currículum 2.0 i les Eines bàsiques de Google.

Les inscripcions per a qualsevol dels dos cursos poden realitzar-se ja, fins a completar places o fins a la data d’inici dels cursos, en la Seu Electrònica de l’Institut Municipal de Cultura i Joventut de Burjassot (IMCJB), allotjada en la web municipal, www.burjassot.org o bé de manera presencial en la Casa de Cultura, en el Servei d’Informació, després de sol·licitar cita prèvia.

El curs d’Eines bàsiques de Google treballa cinc blocs: Google Chrome, el navegador, Google Apps (Gmail, Calendar i Drive), Google Search, el cercador, Google Plus, la xarxa social i la Seguretat en línia. Amb aquesta formació, els joves podran obtenir una titulació amb validesa internacional per acreditar les seues habilitats en les eines bàsiques de Google. El curs s’impartirà els divendres 6, 13, 20 i 27 de març de 13 a 14:30 hores en l’Aula de Formació de la Casa de Cultura.

Per la seua banda, el curs de Currículum 2.0 està pensat per ensenyar a utilitzar als joves els recursos que ofereix la Web 2.0 per crear i difondre el seu currículum, aprofitant amb açò noves oportunitats i rendibilitzant els seus esforços. També es treballaran eines i claus del currículum tradicional. En aquest cas, el curs s’impartirà els dimarts 3, 10, 24 i 31 de març de 2015, de 13 a 14:30 h.

Aquests cursos estan englobats dins del projecte formatiu Red Conecta que fomenta la inclusió social a través de les noves tecnologies.